stanford-oval/wikipedia huggingface dataset:
เจ้าหญิงตะกอง
พระประวัติ

เจ้าหญิงศรีสุริยมังคลาเทวี หรือ เจ้าหญิงตะกองทรงเป็นพระราชธิดาลำดับที่ 5 ของพระเจ้ามินดง ซึ่งประสูติแต่พระสนมเอกตองชเวเยที่ 2 พระสนมเอกฝ่ายใต้ พระองค์ประสูติที่พระราชวังอมรปุระ กรุงอมรปุระ ซึ่งขณะนั้นอยู่ในรัชกาลของพระเจ้าแสรกแมง หรือ พระเจ้าตะหย่าวดี ซึ่งเป็นพระราชบิดาของเจ้าชายมินดงในขณะนั้น ดังนั้นทรงเป็นพระราชธิดาซึ่งประสูตินอกเศวตฉัตร เจ้าหญิงทรงมีพระขนิษฐาร่วมพระมารดา 1 พระองค์ คือ เจ้าหญิงกยุนดอง
เจ้าชายมินดงและเจ้าชายกะหน่อง พระอนุชาทรงรอบรวมกองกำลังเข้ายึดพระราชอำนาจจากพระเจ้าพุกามแมง ผู้เป็นพระเชษฐา พระองค์สละราชสมบัติในปี พ.ศ. 2396 พระเจ้ามินดงได้ครองราชสมบัติสืบต่อมา พระเจ้ามินดงทรงย้ายราชธานีไปยังกรุงมัณฑะเลย์ ในปีพ.ศ. 2400 เจ้าหญิงได้รับพระราชทานศักดินา "ตะกอง" (Tagaung) จากพระเจ้ามินดง จึงทำให้มีบรรดาศักดิ์เป็น "เจ้าหญิงแห่งตะกอง" และกลายเป็นพระนามที่เรียกขานกันว่า "เจ้าหญิงตะกอง"
ในปีพ.ศ. 2407 ขณะที่เจ้าหญิงทรงมีพระชนมายุ 20 พรรษา ทรงอภิเษกสมรสกับพระอนุชาต่างมารดา คือ เจ้าชายสากู (ประสูติ พ.ศ. 2389) ซึ่งมีพระชนมายุ 18 พรรษา เป็นพระโอรสที่ประสูติแต่พระนางตองซองดอ มเหสีใต้ หนึ่งในพระมเหสีของพระเจ้ามินดง ทั้งสองพระองค์ไม่ทรงมีพระโอรสธิดาร่วมกัน เจ้าชายสากูทรงมีพระโอรสธิดา 2 พระองค์ กับพระสนมฉิ่น เลย์
เจ้าหญิงตะกองและเจ้าชายสากู พระสวามีถูกปลงพระชนม์ที่มัณฑะเลย์ในเหตุการณ์ความวุ่นวายทางการเมือง คือ ความพยายามก่อรัฐประหารวังหลวงในวันที่ 2 สิงหาคม พ.ศ. 2409 ซึ่งผู้ก่อการคือเจ้าชายมยินกุ่นและเจ้าชายมยินกุนเดง พระโอรสของพระเจ้ามินดงที่ประสูติแต่พระสนมเอกตองชเวเยที่ 1 พระสนมเอกฝ่ายใต้อีกพระองค์หนึ่ง ทั้งสองพระองค์มีศักดิ์เป็นพระเชษฐาและพระอนุชาต่างมารดาของเจ้าหญิงตะกอง การก่อกบฎของเจ้าชายทั้งสองพระองค์เกิดจากความไม่พอใจที่พระเจ้ามินดง ผู้เป็นพระราชบิดา ทรงแต่งตั้งเจ้าชายกะนอง พระอนุชาขึ้นเป็นองค์รัชทายาท เจ้าชายมยินกุ่นทรงคาดหวังที่จะได้รับตำแหน่งนี้ เจ้าชายทั้งสองพระองค์ทรงได้รับการสนับสนุนจากอังกฤษ ซึ่งไม่พอใจแนวทางการปฏิรูปราชอาณาจักรและกองทัพให้ทันสมัยของเจ้าชายกะนอง เจ้าชายกะนองถูกปลงพระชนม์ขณะประชุมในสภาลุดต่อ จากนั้นกองกำลังของเจ้าชายทั้งสองได้บุกพระราชวังหลวงเพื่อปลงพระชนม์พระเจ้ามินดง แต่ทรงหลบหนีออกไปได้ กองทัพกบฏได้ทำการสังหารบรรดาราชนิกุลที่ต่อต้าน ซึ่งเจ้าหญิงตะกองและเจ้าชายสากูก็เป็นหนึ่งในนั้นด้วย ความพยายามก่อการรัฐประหารล้มเหลวเนื่องจากไม่สามารถปลงพระชนม์พระเจ้ามินดงได้ เจ้าชายทั้งสองทรงถูกต่อต้าน จึงหลบหนีไปยังดินแดนพม่าภายใต้การปกครองของสหราชอาณาจักร และทรงได้รับสถานะลี้ภัยจากอังกฤษ
เจ้าหญิงตะกองถูกปลงพระชนม์ในวันที่ 2 สิงหาคม พ.ศ. 2409 จากเหตุการณ์กบฎเจ้าชายมยินกุ่นและเจ้าชายมยินกุนเดง สิริพระชนมายุ 22 พรรษา
เซยาตอ

| เซยา ตอผู้แทนราษฎร |
| --- | --- |
ဇေယျာသော်
ซายาร์ ทอว์ ในปี 2016

สมาชิกสภาผู้แทนราษฎร
ดำรงตำแหน่ง 1 กุมภาพันธ์ 2016 – 1 กุมภาพันธ์ 2021
ก่อนหน้า: Sandar Min
เขตเลือกตั้ง: ซะบูตีริ
สมาชิกสภาผู้แทนราษฎร
ดำรงตำแหน่ง 2 พฤษภาคม 2012 – 29 มกราคม 2016
ก่อนหน้า: Tin Aung Myint Oo
ถัดไป: Tun Thit
เขตเลือกตั้ง: โปะบะตีริ
 
ข้อมูลส่วนบุคคล
เกิด: 26 มีนาคม ค.ศ. 1981(1981-03-26) ย่างกุ้ง พม่า
เสียชีวิต: 23 กรกฎาคม ค.ศ. 2022(2022-07-23) (41 ปี) เรือนจำอิ่นเซน ย่างกุ้ง พม่า
สาเหตุการเสียชีวิต: ประหารชีวิตโดยการแขวนคอ
เชื้อชาติ: พม่า
พรรคการเมือง: แนวหน้าประชาธิปไตยแห่งชาติ
บุพการี: Mya Thaw (บิดา) Khin Win May (มารดา)
การศึกษา: โรงเรียนมัธยม BEHS หมายเลข 6 โบตะทอง 
ศิษย์เก่า: มหาวิทยาลัยยะดะนาโบน
อาชีพ: นักดนตรี, นักการเมือง

เซยาตอ (พม่า: ဇေယျာသော် [zèjà θɔ̀]; อักษรโรมัน: Zayar Thaw หรือ Zeya Thaw) หรือชื่ออื่น อู้ พโย เซยาตอ (อักษรโรมัน: U Phyo Zayar Thaw, 26 มีนาคม 1981 – 23 กรกฎาคม 2022) was เป็นนักการเมืองและศิลปินฮิปฮอปชาวพม่าผู้ถูกจับกุมจากเนื้อเพลงที่มีเนื้อหาต่อต้านรัฐบาล แอมเนสตี้อินเทอร์เนชั่นนอลระบุว่าเขาเป็ยนักโทษจากความคิด เขาเป็นสมาชิกของสภาสามัญชนและได้รับการเลือกตั้งเข้ารับตำแหน่งพร้อมสมัยของอองซานซูจีเมื่อ 1 เมษายน 2012
ในเดือนพฤศจิกายน 2021 เขาถูกจับกุมโดยคณะรัฐประหารและถูกตัดสินประหารชีวิตในเดือนมกราคม 2022 ในเดือนมิถุนายน 2022 คณะรัฐประหารประกาศว่าเขาจะต้องโดนประหารชีวิตอย่างหลีกเลี่ยงไม่ได้ ในวันที่ 23 กรกฎาคม 2022 เขาและนักเคลื่อนไหวประชาธิปไตยอีกสามคน (ในจำนวนนี้คือ จอมี่นยุ) ถูกประหารชีวิต
อาชีพทางดนตรี

ในปี 2000 วงดนตรีอาซิดของเขาได้ปล่อยอัลบัมฮิปฮอปแรกของประเทศพม่า ถึงแม้ว่าหลายคนในอุตสาหกรรมดนตรีพม่าจะเดาว่าอัลบัมนี้จะล้มเหลว แต่อัลบัม Beginning ก็คงอยู่ที่อันดับหนึ่งในชาร์ตของพม่าเป็นเวลากว่าสองเดือน ผู้สื่อข่าวของ Democratic Voice of Burma บรรยายดนตรีของเขาว่าเป็นการผสมผสาน "รูปแบบสู้รบและโกรธเกรี้ยว เข้ากับบทกวีพื้นถิ่นอันสุนทรีย์" องค์ประกอบ (repertoire) ของวงยังได้รับการกล่าวขานว่ามี "การโจมตีระบอบ[เผด็จการ]ที่คุลมไว้อยู่บาง ๆ" The Independent ระบุว่าเนื้อเพลง "หลีกเลี่ยงไม่ได้ที่จะกล่าวถึงความยากลำบากของชีวิตในพม่า" ซึ่งทำให้ศิลปินต้อง "อยู่ในพื้นที่ที่อันตราย"
ปลาซิวควาย

| ปลาซิวควาย |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Rasbora
สปีชีส์:: R.  tornieri
ชื่อทวินาม
Rosbora tornieri Ahl,  1922

ปลาซิวควาย (อังกฤษ: Silver rasbora, Yellowtail rasbora) เป็นปลาน้ำจืดจำพวกปลาซิวชนิดหนึ่ง มีชื่อวิทยาศาสตร์ว่า Rasbora tornieri อยู่ในวงศ์ปลาตะเพียน (Cyprinidae)  มีรูปร่างยาวทรงกระบอก แบนข้างเล็กน้อย ปากเล็กไม่มีหนวด ตาโต ครีบเล็ก ครีบหางเว้าลึก มีเกล็ดใหญ่ ตัวมีสีเหลืองอ่อนอมทอง มีแถบสีเงินพาดตามความยาวกลางลำตัวจนถึงโคนหาง ครีบสีเหลืองอ่อนมีขอบสีคล้ำ  มีขนาดประมาณ 6 เซนติเมตร พบใหญ่สุด 10 เซนติเมตร
อาศัยอยู่เป็นฝูงใหญ่ในแม่น้ำและแหล่งน้ำนิ่ง รวมถึงลำธารในที่สูงบางแห่ง พบในภาคใต้ ภาคกลาง ถึงแม่น้ำโขง มีพฤติกรรมชอบตอมตะไคร่หรือสาหร่ายบริเวณใต้แพหรือท่าน้ำ อาหารได้แก่ พืชน้ำ และแมลงน้ำขนาดเล็ก เป็นปลาเศรษฐกิจ นิยมบริโภคโดยปรุงสด ทำปลาร้าหรือปลาแห้ง และนิยมเลี้ยงเป็นปลาสวยงามด้วย โดยที่ ดร.ฮิวจ์ แมคคอร์มิค สมิธ ได้รายงานว่า เป็นปลาทีมีขนาดใหญ่ที่สุดในจำพวกปลาซิวที่พบได้ในประเทศไทย พบชุกชุมในแม่น้ำสายใหญ่ ๆ ถูกจับได้คราวละมาก ๆ ชาวชนบทนิยมใช้เป็นอาหารรับประทานกัน
แหล่งข้อมูลอื่น

รูปและข้อมูลปลาซิวควาย
คริสเตียน สเลเทอร์

| คริสเตียน สเลเทอร์ |
| --- | --- |
Christian Slater in 2004
สารนิเทศภูมิหลัง
เกิด:  (1969-08-18) 18 สิงหาคม ค.ศ. 1969 (55 ปี) คริสเตียน ไมเคิล ลีโอนาร์ด สเลเทอร์ นิวยอร์กซิตี
คริสเตียน ไมเคิล ลีโอนาร์ด สเลเทอร์ (อังกฤษ: Christian Michael Leonard Slater) เิกิดเมื่อวันที่ 18 สิงหาคม ค.ศ. 1969 ที่นิวยอร์กซิตี เป็นนักแสดงชาวอเมริกัน มีผลงานการแสดงภาพยนตร์อย่างเช่นเรื่อง Heathers, Kuffs, True Romance และ He Was a Quiet Man เขายังแสดงใน My Own Worst Enemy ทางเอ็นบีซี
ผลงานแสดง

The Legend of Billie Jean (1985)
The Name of the Rose (film) (1986)
Tucker: The Man and His Dream (1988)
The Wizard (1989)
Heathers (1989)
Gleaming the Cube (1989)
Pump Up The Volume (1990)
Young Guns II (1990)
Robin Hood: Prince of Thieves (1991)
Mobsters (1991)
Star Trek: The Undiscovered Country (1991)
Kuffs (1992)
Untamed Heart (1993)
True Romance (1993)
Interview with the Vampire: The Vampire Chronicles (1994)
Jimmy Hollywood (1994)
Murder in the First (1995)
Bed of Roses (1996)
Broken Arrow (1996)
Austin Powers: International Man Of Mystery (1997)
Julian Po (1997)
Hard Rain (1998)
Very Bad Things (1998)
Home Team (1999)
The Contender (2000)
Who Is Cletis Tout (2001)
3000 Miles to Graceland (2001)
Hard Cash (2002)
Windtalkers (2002)
Prehistoric Planet (2002) TV narrator, Season 2
Dinosaur Planet (2003) TV narrator
The Adventures of Jimmy Neutron, Boy Genius: Jet Fusion, Parts 1 & 2 (2003)
Churchill: The Hollywood Years (2004)
The Good Shepherd/The Confessor (2004)
Alone in the Dark (2005)
Mindhunters (2005)
My Name is Earl (2006) (TV)
Bobby (2006)
Hollow Man 2 (2006)
He Was a Quiet Man (2007)
Slipstream (2007)
The Ten Commandments (2007)
Igor (2008)
My Own Worst Enemy (2008) (TV)
Quantum Quest: A Cassini Space Odyssey (2009)
Dolan's Cadillac (2009)
แหล่งข้อมูลอื่น

Christian Slater's Official Site
คริสเตียน สเลเทอร์ ที่อินเทอร์เน็ตมูวีเดตาเบส
อุปกรณ์รวมส่งสัญญาณ

มัลติเพล็กซ์เซอร์ (Multiplexer : MUX)  หรือเรียกอีกชื่อหนึ่งว่า ตัวเลือกข้อมูล (Data Selector) ซึ่งเป็นตัวที่ทำหน้าที่เลือกช่องสัญญาณที่มีข้อมูลช่องหนึ่งจากหลาย ๆ ช่องสัญญาณมาเป็นอินพุตและต่อช่องสัญญาณที่มีข้อมูลนั้นเข้าเป็นสัญญาณเอาต์พุตเพียงเอาต์พุตเดียว ดังรูป
mux กับ demuxมัลติเพล็กซ์เซอร์
การรวมสัญญาณ กับ การไม่รวมสัญญาณมัลติเพล็กซ์เซอร์
จากรูปทางด้านล่างแสดงอินพุตจำนวน n ขา ตั้งแต่ D0 ถึง Dn ขาซึ่งใช้สำหรับเลือกข้อมูล S0 ถึง Sm และขาเอาต์พุต Y ส่วนขาของ S0 ถึง Sm ใช้สำหรับการเลือกให้อินพุตใดจากอินพุต D0 ถึง Dn ผ่านออกไปที่เอาต์พุต Y และจำนวนขาของ S นั้นก็ยังมีความสัมพันธ์กับจำนวนขาของอินพุต D คือ เช่น ถ้ามีจำนวนอินพุตที่จะถูกเลือกจำนวน 4 อินพุต จำนวนบิตของขาสำหรับเลือกข้อมูลจะเท่ากับ 2 (22 = 4) ถ้ามีจำนวนอินพุตที่จะถูกเลือกจำนวน 8 อินพุต จำนวนบิตของขาสำหรับเลือกข้อมูลจะเท่ากับ 3 (23 = 8) เป็นต้น

วิธีการรวมข้อมูลจากหลาย ๆ จุด แล้วส่งผ่านไปตามสายส่งเพียงสายเดียวนั้น เรียกว่า multiplex ซึ่งสามารถแบ่งได้ออกเป็น 2 รูปแบบคือ
1) การมัลติเพล็กซ์แบบแบ่งเวลา (Time Division Multiplexer หรือ TDM) เป็นวิธีที่เพิ่งจะได้รับการพัฒนาขึ้นมาได้ไม่นานนักการมัลติเพล็กซ์แบบแบ่งเวลาจะใช้เส้นทางเพียงเส้นทางเดียวและคลื่นพาห์ความถี่เดียวเท่านั้นแต่ ผู้ใช้แต่ละคนนั้นจะได้รับการจัดสรรเวลาในการเข้าใช้ช่องสัญญาณที่ต้องการนั้นเพื่อส่งข้อมูลไปยังปลายทางที่ตนต้องการ
รูปแสดงการมัลติเพล็กซ์แบบแบ่งเวลา
2)  การมัลติเพล็กซ์แบบแบ่งความถี่ (Frequency Division Multiplexer หรือ FDM) เป็นวิธีที่ใช้กันทั้งระบบที่มีสายและระบบคลื่นวิทยุ ซึ่งหลักการของการมัลติเพล็กซ์แบบแบ่งความถี่นี้คือ การนำสัญญาณจากแหล่งต่าง ๆ มารวมกัน ให้อยู่ในคลื่นพาห์เดียวกันที่ความถี่ต่าง ๆ และสัญญาณเหล่านี้สามารถที่จะใช้เส้นทางร่วมกันได้ซึ่งต่างจากแบบแรกที่ไม่สามารถใช้ร่วมกันได้
3) การมัลติเพล็กซ์แบบแบ่งความยาวคลื่น (Wave Division Multiplexer หรือ WDM) ใช้งานกับสายไฟเบอร์ออปติก ซึ่งมีแบนด์วิดธ์ที่กว้างมากและมีอัตราการส่งข้อมูลที่สูง จะใช้แสงเป็นตัวนำส่งสัญญาณ โดยแต่ละ Channel จะถูกแบ่งออกตามความยาวคลื่นแสง
หลักการการทำงาน : WDM Multiplexing จะรวมคลื่นแสงจากแหลง่กำเนิดต่าง ๆ เข้าดว้ยกันให้เป็นหนึ่งเดียว ก่อนที่จะสง่ออกไปยงัสายไฟเบอร์ออปติก
ทางหลวงแผ่นดินหมายเลข 33

|  ทางหลวงแผ่นดินหมายเลข 33 |
| --- | --- |
ถนนสุวรรณศร (เฉพาะช่วงภาชี–อรัญประเทศ)

ถนนสุวรรณศรในเขตเทศบาลเมืองสระแก้ว
ข้อมูลของเส้นทาง

ส่วนหนึ่งของ  (หินกอง–อรัญประเทศ)
 
ความยาว: 295.478 กิโลเมตร (183.602 ไมล์)
มีขึ้นเมื่อ: ก่อน พ.ศ. 2506–ปัจจุบัน
ทางแยกที่สำคัญ
ปลายทางทิศตะวันตก:  ทล.340 ใน อ.เมือง จ.สุพรรณบุรี
 :    ทล.357 ใน อ.เมือง จ.สุพรรณบุรี   ทล.309 ใน อ.ป่าโมก จ.อ่างทอง   ทล.32 ใน อ.บางปะหัน จ.อยุธยา   ทล.347 ใน อ.บางปะหัน จ.อยุธยา   ทล.พ.6 ใน อ.หนองแค จ.สระบุรี   ถ.พหลโยธิน ใน อ.หนองแค จ.สระบุรี   ทล.305 ใน อ.เมือง จ.นครนายก   ทล.319 ใน อ.เมือง จ.ปราจีนบุรี   ทล.320 ใน อ.เมือง จ.ปราจีนบุรี   ทล.304 ใน อ.กบินทร์บุรี จ.ปราจีนบุรี   ทล.317 ใน อ.เมือง จ.สระแก้ว   ทล.359 ใน อ.เมือง จ.สระแก้ว   ถ.เลี่ยงเมืองอรัญประเทศ ใน อ.อรัญประเทศ จ.สระแก้ว   ทล.348 ใน อ.อรัญประเทศ จ.สระแก้ว 
ปลายทางทิศตะวันออก:  ทางหลวงหมายเลข 5 ใน ปอยเปต จ.บันทายมีชัย ประเทศกัมพูชา
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 33 สายสุพรรณบุรี–อรัญประเทศ (เขตแดนไทย/กัมพูชา) เป็นทางหลวงแผ่นดินที่เชื่อมต่อระหว่างจังหวัดในภาคกลางและภาคตะวันออกของประเทศไทย สายทางเริ่มต้นในจังหวัดสุพรรณบุรี และสิ้นสุดที่ชายแดนประเทศกัมพูชา อำเภออรัญประเทศ จังหวัดสระแก้ว มีระยะทางตลอดทั้งสายรวม 295.478 กิโลเมตร ในปัจจุบัน ทางหลวงแผ่นดินหมายเลข 33 เฉพาะช่วงหินกองถึงอรัญประเทศได้รับการกำหนดให้เป็นส่วนหนึ่งของโครงข่ายทางหลวงเอเชียสาย 1 โดยถนนตลอดสายมีขนาดระหว่าง 2-6 ช่องจราจร
รายละเอียดของเส้นทาง

ทางหลวงแผ่นดินหมายเลข 33 ในช่วงแรกมีเส้นทางเริ่มต้นมาจากทางหลวงแผ่นดินหมายเลข 340 ที่แยกไผ่ขวาง ในอำเภอเมืองสุพรรณบุรี จังหวัดสุพรรณบุรี เข้าสู่จังหวัดอ่างทอง ข้ามแม่น้ำเจ้าพระยา ในอำเภอป่าโมก เข้าสู่จังหวัดพระนครศรีอยุธยา ตัดกับทางหลวงแผ่นดินหมายเลข 32 ทางหลวงแผ่นดินหมายเลข 347 และตัดกับที่ทางหลวงแผ่นดินหมายเลข 3298 ที่อำเภอบางปะหัน โดยช่วงนี้เป็นถนนขนาด 4 ช่องจราจร จากนั้นเส้นทางจะเลี้ยวซ้าย ข้ามแม่น้ำป่าสักใน อำเภอนครหลวง ข้ามทางรถไฟสายชานเมือง ในอำเภอภาชี แล้วตัดกับถนนเลียบคลองระพีพัฒน์ จากนั้นเข้าสู่จังหวัดสระบุรี ตัดกับถนนพหลโยธิน ที่ทางแยกต่างระดับหินกอง อำเภอหนองแค จังหวัดสระบุรี โดยช่วงนี้ยังคงเป็นถนนขนาด 4 ช่องจราจร ยกเว้นสะพานข้ามทางรถไฟในอำเภอภาชี มีขนาด 2 ช่องจราจร จากนั้นเส้นทางจะผ่านอำเภอวิหารแดง แล้วเข้าสู่จังหวัดนครนายก ที่อำเภอบ้านนา จากนั้นเข้าสู่อำเภอเมืองนครนายก ที่ตำบลพราหมณี และถนนจะขยายเป็น 6 ช่องจราจร จากนั้นข้ามแม่น้ำนครนายก สู่อำเภอปากพลี และแนวเส้นทางสายใหม่จะตรงไป (ขณะที่ทางสายเก่าจะแยกออกไปทางซ้าย และได้รับการกำหนดให้เป็นทางหลวงแผ่นดินหมายเลข 3649) และลดเหลือ 2 ช่องจราจร แล้วเข้าสู่จังหวัดปราจีนบุรี ที่อำเภอเมืองปราจีนบุรี เส้นทางจะขยายเป็น 4 ช่องจราจรเมื่อตัดกับทางหลวงแผ่นดินหมายเลข 319 และจะลดเหลือ 2 ช่องจราจรเมื่อพ้นทางหลวงแผ่นดินหมายเลข 320 เป็นระยะทางประมาณ 6.3 กิโลเมตรก่อนที่ถนนจะขยายเป็น 4 ช่องจราจรอีกครั้ง ตัดกับทางหลวงแผ่นดินหมายเลข 3649 และทางหลวงแผ่นดินหมายเลข 3452 ที่อำเภอประจันตคาม จากนั้นแนวเส้นทางจะผ่านอำเภอประจันตคามและเข้าสู่อำเภอกบินทร์บุรี ตัดกับทางหลวงแผ่นดินหมายเลข 304 บริเวณทางแยกกบินทร์บุรี (สามทหาร) จากนั้นวิ่งเลียบทางรถไฟสายตะวันออก เข้าสู่ จังหวัดสระแก้ว ที่อำเภอเมืองสระแก้ว ตัดกับทางหลวงแผ่นดินหมายเลข 317 ที่อำเภอเมืองสระแก้ว ผ่านอำเภอวัฒนานคร ไปสิ้นสุดที่ชายแดนไทย-กัมพูชา อำเภออรัญประเทศ มีระยะทางตลอดทั้งสายรวม 295.478 กิโลเมตร
ประวัติ

เมื่อวันที่ 12 ธันวาคม พ.ศ. 2493 ทางหลวงแผ่นดินหมายเลข 33 ช่วงบ้านภาชี–หินกอง–นครนายก–อรัญประเทศ ได้รับการขนานนามว่า "ถนนสุวรรณศร" เพื่อเป็นเกียรติแก่นายธะทรง สุวรรณศร อดีตนายช่างกำกับเขตการทางกรุงเทพฯ ส่วนทางหลวงแผ่นดินหมายเลข 33 ช่วงสุพรรณบุรี–หินกอง เดิมเป็นทางหลวงแผ่นดินหมายเลข 329 โดยในปัจจุบันกรมทางหลวงได้ยกเลิก และยุบรวมเข้าเป็นส่วนหนึ่งของทางหลวงแผ่นดินหมายเลข 33
เส้นทางสายเก่า

ทางแยกเข้าเมืองนครนายก จังหวัดนครนายก
ถนนช่วงทางแยกโค้งปากพลี จังหวัดนครนายก ถึงทางแยกห้วยขื่อ จังหวัดปราจีนบุรี (ปัจจุบันเป็น  ทางหลวงแผ่นดินหมายเลข 3649)
ทางแยกเข้าเทศบาลตำบลกบินทร์ จังหวัดปราจีนบุรี
ถนนช่วงทางเข้าบ้านโคกหอม ถึงทางแยกบ้านคลองแห่ จังหวัดปราจีนบุรี (ปัจจุบันเป็น  ทางหลวงแผ่นดินหมายเลข 3627)
ถนนช่วงทางแยกบ้านพระปรง จังหวัดปราจีนบุรี ถึงทางแยกบ้านแก้ง จังหวัดสระแก้ว (ปัจจุบันเป็นทางหลวงท้องถิ่น)
ถนนช่วงทางเข้าเดิมห้วยโจด จังหวัดสระแก้ว (ปัจจุบันเป็น  ทางหลวงแผ่นดินหมายเลข 3618)
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน
พระสุทธิสารวินิจฉัย (มะลิ บุนนาค)

| พระสุทธิสารวินิจฉัย   (มะลิ บุนนาค) |
| --- | --- |

เกิด: 25 กรกฎาคม พ.ศ. 2439
เสียชีวิต: 16 ตุลาคม พ.ศ. 2520 (81 ปี)
คู่สมรส: ผ่องศรี สุทธิสารวินิจฉัย
บุตร: 3 คน
พระสุทธิสารวินิจฉัย (25 กรกฎาคม 2439 - 16 ตุลาคม 2520) อดีตข้าราชการกระทรวงยุติธรรม ผู้เป็นเจ้าของที่ดินซึ่งได้บริจาคให้ทางราชการไทยเป็นสาธารณสมบัติเพื่อสร้างถนนสุทธิสารวินิจฉัย ซึ่งเป็นถนนสายสำคัญสายหนึ่งของกรุงเทพมหานครในปัจจุบัน
ประวัติ

นามเดิม มะลิ บุนนาค เป็นบุตรคนที่สองของ นายราชจินดา (อรุณ บุนนาค-ผู้สืบเชื้อสายจาก สมเด็จเจ้าพระยาบรมมหาพิไชยญาติ (ทัด)) กับ หม่อมหลวงแฉล้ม อิศรางกูร เกิดเมื่อวันเสาร์ ที่ 25 กรกฎาคม พ.ศ. 2439 (ปีวอก) ณ บ้านเลขที่ 251 ถนนกรุงเกษม ตำบลหัวลำโพง อำเภอปทุมวัน จังหวัดพระนคร มีพี่น้องร่วมบิดามารดา 4 คน คือ
นางจรูญ สิทธิพยากรณ์
พระสุทธิสารวินิจฉัย (มะลิ บุนนาค)
ขุนสิทธิเศรษฐกรรม (สิทธิ บุนนาค)
หลวงจรัสการคุรุกรรม (จรัส บุนนาค)
พระสุทธิสารวินิจฉัยสมรสกับนางสาวผ่องศรี เวภาระ ธิดาของขุนหลวงพระยาไกรสี (เปล่ง เวภาระ) กับคุณหญิงทองคำ ไกรสีห์ เมื่อปี พ.ศ. 2463 มีบุตรธิดาด้วยกัน 3 คน คือ
คุณจิรายุวัต บุนนาค มี ทายาท เป็นหลานปู่ ของคุณพระสุทธิสารวินิจฉัย 2 คน คือ ดร. อนวัช และ กนกนพ บุนนาค
คุณลาลีวัณย์ บุนนาค มี ทายาท เป็นหลานตา ของคุณพระสุทธิสารวินิจฉัย 2 คน คือ กฤตลักษณ์ และ รศ.อัจจิมา เศรษฐบุตร
ศาสตราจารย์พิเศษมารุต บุนนาคอดีตประธานรัฐสภา และอดีตประธานสภาผู้แทนราษฎร อดีตประธานตุลาการศาลรัฐธรรมนูญ และเป็นรัฐมนตรีหลายกระทรวง มี ทายาท เป็นหลานปู่ ของคุณพระสุทธิสารวินิจฉัย 2 คน คือ มฤทุ และ รุจิระ บุนนาค
คุณพระสุทธิสารวินิจฉัย ย้ายมาอยู่ที่บ้านถนนประดิพัทธ์ ริมคลองประปา กรุงเทพมหานคร ตั้งแต่ ปี พ.ศ. 2484 และอาศัยอยู่กับบุตรธิดา ตลอดมาจนกระทั่งถึงอนิจกรรมในปี 16 ตุลาคม พ.ศ. 2520
การศึกษา

พระสุทธิสารวินิจฉัย เรียนจบชั้นมัธยมปลายภาคภาษาไทย และ มัธยม 6 พิเศษ ภาคภาษาอังกฤษ จากโรงเรียนเทพศิรินทร์
เข้าศึกษากฎหมายที่โรงเรียนกฎหมายของกระทรวงยุติธรรม ผ่านการสอบข้อเขียนได้ทั้งหมด ในปี พ.ศ. 2455 ขณะมีอายุเพียง 16 ปี แต่เนื่องจากอายุน้อยจึงไม่ได้รับอนุญาตให้สอบปากเปล่า จึงต้องกลับไปเรียนใหม่อีก 1 ปี จนสอบได้ในปี 2456 อายุเพียง 17 ปี แต่เนี่องจาก เกิดสงครามโลกครั้งที่หนึ่ง ทางกระทรวงฯ จึงไม่ได้ส่งไปศึกษาต่อที่ประเทศอังกฤษ แต่ท่านก็มีความรู้ภาษาอังกฤษแตกฉาน และได้สะสมตำรากฎหมายของประเทศต่างๆไว้มากมาย
การรับราชการ

12 พฤศจิกายน 2456 เริ่มเป็นเสมียนฝึกหัด ในศาลฎีกา
27 เมษายน 2458 มีคำสั่งจากเสนาบดี ให้ไปฝึกหัดวิธีพิจารณาคดีที่ศาลแพ่ง และได้รับแต่งตั้งเป็น ผู้พิพาษารอง ศาลเมืองขอนแก่น ได้รับยศ รองอำมาตย์โท
22 เมษายน 2459 โปรดเกล้าฯแต่งตั้งเป็น ผู้พิพากษาศาลพระราชอาญา บรรดาศักดิ์เป็น หลวงพรหมประชา ขณะอายุเพียง 19ปีเศษ
พ.ศ. 2463 ได้รับพระราชทานบรรดาศักดิ์เป็น พระศรีวิกรมาทิตย์ ตำแหน่งปลัดซ้ายของพระสมุหพระนิติศาสตร์ (ขณะนั้นคือ พระยามโนปกรณ์นิติธาดา) กรมพระนิติศาสตร์ กระทรวงวัง
2 กันยายน 2465 ได้ย้ายกลับเข้ากระทรวงยุติธรรม และได้รับโปรดเกล้าฯ ให้ย้ายไปเป็น อธิบดีผู้พิพากษาศาลจังหวัดตรัง
6 ธันวาคม 2466 โปรดเกล้าฯเปลี่ยนนามบรรดาศักดิ์ จากพระศรีวิกรมาทิตย์ เป็น พระสุทธิสารวินิจฉัย เพื่อให้ตรงกับตำแหน่งผู้พิพากษาแห่งกระทรวงยุติธรรม จากนั้นโปรดเกล้าฯ ให้ย้ายกลับมาเป็นผู้พิพากษาศาลพระราชอาญา ตามเดิม
พ.ศ. 2467 กราบถวายบังคมลาออกจากราชการ ด้วยเหตุผลทางสุขภาพ เมื่ออายุได้เพียง 28 ปี
พ.ศ. 2499 บริจาคที่ดินริมถนน พหลโยธิน ตอนสี่แยกสะพานควาย ให้เป็นสมบัติของราชการโดยยกให้เป็นถนนสาธารณะ และได้รับเกียรติตั้งราชทินนามเป็นชื่อถนนว่า "ถนนสุทธิสารวินิจฉัย" ซึ่งปรากฏเป็นที่รู้จักแก่ชาวกรุงเทพมหานครโดยทั่วไป จวบจนปัจจุบัน
อำเภอกุดรัง

| อำเภอกุดรัง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Kut Rang
คำขวัญ: ประตูสู่มหาสารคาม ไหมงามสร้อยดอกหมาก มากทรัพย์น้ำใต้ดิน ถิ่นเกษตรยั่งยืน
แผนที่จังหวัดมหาสารคาม เน้นอำเภอกุดรัง
พิกัด: 16°3′6″N 102°59′36″E﻿ / ﻿16.05167°N 102.99333°E﻿ / 16.05167; 102.99333
ประเทศ:  ไทย
จังหวัด: มหาสารคาม
พื้นที่
 • ทั้งหมด: 267.0 ตร.กม. (103.1 ตร.ไมล์)
ประชากร (2564)
 • ทั้งหมด: 37,053 คน
 • ความหนาแน่น: 138.78 คน/ตร.กม. (359.4 คน/ตร.ไมล์)
รหัสไปรษณีย์ : 44130
รหัสภูมิศาสตร์: 4412
ที่ตั้งที่ว่าการ: ที่ว่าการอำเภอกุดรัง หมู่ที่ 10 ตำบลกุดรัง อำเภอกุดรัง จังหวัดมหาสารคาม 44130
เว็บไซต์: http://www.kudrang.go.th
 ส่วนหนึ่งของสารานุกรมประเทศไทย
กุดรัง เป็นอำเภอหนึ่งของจังหวัดมหาสารคาม มีพื้นที่ใหญ่เป็นอันดับ 9 และมีประชากรมากเป็นอันดับ 10 ของจังหวัด
ที่ตั้งและอาณาเขต

อำเภอกุดรังตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอโกสุมพิสัย
ทิศตะวันออก ติดต่อกับอำเภอบรบือ
ทิศใต้ ติดต่อกับอำเภอบรบือและอำเภอนาเชือก
ทิศตะวันตก ติดต่อกับอำเภอเปือยน้อยและอำเภอบ้านไผ่ (จังหวัดขอนแก่น)
ประวัติ

ท้องที่อำเภอกุดรังเดิมเป็นส่วนหนึ่งของอำเภอบรบือ ทางราชการได้แบ่งพื้นที่การปกครองออกมาตั้งเป็น กิ่งอำเภอกุดรัง ตามประกาศกระทรวงมหาดไทยลงวันที่ 7 กุมภาพันธ์ พ.ศ. 2538 โดยมีผลบังคับตั้งแต่วันที่ 1 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะขึ้นเป็น อำเภอกุดรัง โดยมีผลบังคับตั้งแต่วันที่ 8 กันยายน ปีเดียวกัน
การแบ่งเขตปกครอง > การปกครองส่วนภูมิภาค

อำเภอกุดรังแบ่งเขตการปกครองย่อยออกเป็น 5 ตำบล 85 หมู่บ้าน ได้แก่
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1. | กุดรัง |  |  |  | (Kut Rang) |  |  |  | 16 หมู่บ้าน |  |
| 2. | นาโพธิ์ |  |  |  | (Na Pho) |  |  |  | 21 หมู่บ้าน |  |
| 3. | เลิงแฝก |  |  |  | (Loeng Faek) |  |  |  | 15 หมู่บ้าน |  |
| 4. | หนองแวง |  |  |  | (Nong Waeng) |  |  |  | 14 หมู่บ้าน |  |
| 5. | ห้วยเตย |  |  |  | (Huai Toei) |  |  |  | 19 หมู่บ้าน |  |
การแบ่งเขตปกครอง > การปกครองส่วนท้องถิ่น

ท้องที่อำเภอกุดรังประกอบด้วยองค์กรปกครองส่วนท้องถิ่น 5 แห่ง ได้แก่
องค์การบริหารส่วนตำบลกุดรัง ครอบคลุมพื้นที่ตำบลกุดรังทั้งตำบล
องค์การบริหารส่วนตำบลนาโพธิ์ ครอบคลุมพื้นที่ตำบลนาโพธิ์ทั้งตำบล
องค์การบริหารส่วนตำบลเลิงแฝก ครอบคลุมพื้นที่ตำบลเลิงแฝกทั้งตำบล
องค์การบริหารส่วนตำบลหนองแวง ครอบคลุมพื้นที่ตำบลหนองแวงทั้งตำบล
องค์การบริหารส่วนตำบลห้วยเตย ครอบคลุมพื้นที่ตำบลห้วยเตยทั้งตำบล
ความสัมพันธ์เกาหลีเหนือ–ไทย

| --- | --- |


 เกาหลีเหนือ:  ไทย
ทวีปเอเชีย เป็นภูมิภาคกลาง ( THAILAND ) กึ่งกลางความปวดหัว
ภูมิหลังการสถาปนาความสัมพันธ์ทางการทูต

การทูตระหว่างไทยและเกาหลีเหนือเริ่มต้นขึ้นในปี พ.ศ. 2515 จากการแลกเปลี่ยนการติดต่อในด้านการค้าและกีฬาอย่างไม่เป็นทางการ ซึ่งต่อมาในปี พ.ศ. 2517 ทางเกาหลีเหนือได้แสดงความสนใจที่จะขอเปิดความสัมพันธ์ทางการทูตกับประเทศไทย โดยไม่มีเงื่อนไขใด ๆ ทั้งสิ้น
ในวันที่ 8 พฤษภาคม พ.ศ. 2518 ประเทศไทยและเกาหลีเหนือได้สถาปนาความสัมพันธ์ทางการทูตระหว่างกัน และมีการแลกเปลี่ยนเอกอัครราชทูตระหว่างกันในเวลาต่อมา โดยเอกอัครราชทูตเกาหลีเหนือประจำสหภาพพม่าในขณะนั้นดำรงตำแหน่งเอกอัครราชทูต ประจำประเทศไทย และเอกอัครราชทูต ณ กรุงปักกิ่ง ดำรงตำแหน่งเอกอัครราชทูต ณ กรุงเปียงยาง
ในวันที่ 15 มีนาคม พ.ศ. 2534 เกาหลีเหนือได้ยกระดับสำนักงานผู้แทนการค้าของเกาหลีเหนือในกรุงเทพมหานคร (ที่ตั้งขึ้นเมื่อ 25 ธ.ค. 2522) เป็นสถานเอกอัครทูต แต่ทางการไทยยังไม่ได้เปิดสถานทูต ณ กรุงเปียงยาง โดยขณะนี้สถานเอกอัครทูตไทย ณ กรุงปักกิ่ง เป็นผู้ดูแล
ความร่วมมือในด้านต่าง ๆ > ความร่วมมือด้านการค้าและการลงทุน

กลไกความสัมพันธ์ทวิภาคีได้แก่ คณะกรรมาธิการร่วมทางการค้า (Joint Trade Commission:JTC) รมว.พณ.ของทั้งสองประเทศเป็นประธานร่วมเพื่อส่งเสริมความสัมพันธ์และความร่วมมือทางการค้าระหว่างกัน
การลงทุนประเทศไทยในเกาหลีเหนือ บริษัท ล็อกซเลย์ จำกัด มหาชน (Loxley Public Co., Ltd) ลงทุนด้านกิจการโทรคมนาคม
การค้าประเทศไทยกับเกาหลีเหนือ ประเทศไทยเป็นฝ่ายได้ดุลการค้ามาโดยตลอด ทั้งนี้ ในปี 2548 มีมูลค่า 13,695.9 ล้านบาท โดยมีมูลค่าการนำเข้า 5,357.2 ล้านบาท มูลค่าการส่งออก 8,338.7 ล้านบาท
สินค้านำเข้าจากประเทศไทยได้แก่ หลอดไฟฟ้า ยางพารา แผงสวิทซ์และแผงควบคุมกระแสไฟฟ้า เครื่องคอมพิวเตอร์ อุปกรณ์และส่วนประกอบ ผลิตภัณฑ์พลาสติก ด้ายและเส้นใยประดิษฐ์ ทองแดงและของทำด้วยทองแดง ฯลฯ
สินค้าส่งออกมาประเทศไทย ได้แก่ เคมีภัณฑ์ เหล็ก เหล็กกล้าและผลิตภัณฑ์ เครื่องคอมพิวเตอร์ อุปกรณ์และส่วนประกอบ สินแร่โลหะอื่น ๆ เครื่องจักรกลและส่วนประกอบ ฯลฯ
ความร่วมมือในด้านต่าง ๆ > ความตกลงการบิน

เมื่อ 18 มีนาคม พ.ศ. 2536 ประเทศไทยและเกาหลีเหนือได้ทำความตกลงการบินระหว่างกัน โดยสายการบิน แอร์โครยอ ของเกาหลีเหนือ ได้เริ่มทำการบินจากกรุงเปียงยางมาประเทศไทยแล้วระยะหนึ่ง (เที่ยวบินปฐมฤกษ์ เมื่อวันที่ 15 เมษายน พ.ศ. 2536) และได้ระงับเที่ยวบินไว้ระยะหนึ่ง เพราะมีผู้โดยสารน้อย โดยเกาหลีเหนืออ้างว่าสาเหตุที่ไม่มีผู้โดยสารเพราะปัญหาความไม่สะดวกเกี่ยวกับการขอรับการตรวจลงตราให้แก่ชาวเกาหลีเหนือที่เดินทางมาประเทศไทย ซึ่งไม่สามารถรับการตรวจลงตราที่ท่าอากาศยานนานาชาติกรุงเทพ ได้ แต่ยังต้องไปขอรับการตรวจลงตราที่สถานเอกอัครราชทูต ณ กรุงปักกิ่ง ที่ผ่านมา เกาหลีเหนือได้เปิดเส้นทางบินไปกลับ เปียงยาง - มาเก๊า - กรุงเทพฯ โดยบินสัปดาห์ละ 1 เที่ยว เมื่อเดือนเมษายน พ.ศ. 2540 ได้ขยายเป็นสัปดาห์ละ 2 เที่ยว แต่ต่อมาได้ลดลงเป็นสัปดาห์ละ 1 เที่ยวเหมือนเดิม เนื่องจากปริมาณผู้โดยสารมีไม่มากพอ ปัจจุบันเนื่องจากมีผู้โดยสารน้อยมาก สายการบิน แอร์โครยอ จึงทำการบินเส้นทางเปียงยาง - กรุงเทพฯ - เปียงยาง เพียงเดือนละ 1 เที่ยวเท่านั้น
ความร่วมมือในด้านต่าง ๆ > ความร่วมมือทางทหาร

ประเทศไทยและเกาหลีเหนือยังไม่มีความร่วมมือทางทหารที่เป็นทางการระหว่างกันแต่อย่างใด แต่ทั้งสองฝ่ายก็มีการติดต่อระหว่างกัน โดย จอมพลโอ จิน-อู รัฐมนตรีว่าการกระทรวงกลาโหมเกาหลีเหนือมาเยือนประเทศไทย เมื่อเดือนธันวาคม พ.ศ. 2533 และเมื่อระหว่างวันที่ 18 - 21 สิงหาคม 2536 พล.อ. วิจิตร สุขมาก รัฐมนตรีว่าการกระทรวงกลาโหมของประเทศไทยก็ได้ไปเยือนเกาหลีเหนือ
ฝ่ายเกาหลีเหนือได้เคยทาบทามขอแต่งตั้งผู้ช่วยทูตทหารเกาหลีเหนือประจำประเทศไทย และเสนอให้ทางไทยพิจารณาแต่งตั้งให้ผู้ช่วยทูตทหารประจำกรุงปักกิ่ง มีอาณาเขตปกคลุมถึงเกาหลีเหนือด้วย ซึ่งกระทรวงกลาโหมกำลังพิจารณาข้อเสนอของเกาหลีเหนือ
ความร่วมมือในด้านต่าง ๆ > ด้านวัฒนธรรม

ประเทศไทย และเกาหลีเหนือมีการแลกเปลี่ยนการติดต่อและการดำเนินกิจกรรมทางด้านวัฒนธรรมในสาขาต่าง ๆ ระหว่างกันอย่างสม่ำเสมอ เช่น โครงการแลกเปลี่ยนเยาวชน โครงการแลกเปลี่ยนสื่อมวลชน กีฬา นอกจากนี้ ยังมีการแลกเปลี่ยนการเยือนระหว่างกระทรวงการต่างประเทศ ประเทศไทย - เกาหลีเหนือ โดยเริ่มมาตั้งแต่ปี 2534 เป็นต้น
อนึ่ง เกาหลีเหนือได้เคยทาบทามขอทำความตกลงด้านวัฒนธรรมกับประเทศไทยในปี 2532 และปี 2534 แต่ประเทศไทยไม่ได้ตอบสนอง ล่าสุด เมื่อนายคิม ยอง นาม ประธานสภาบริหารสูงสุดกำหนดเยือนประเทศไทยตามคำเชิญของนายกรัฐมนตรีระหว่าง 28 กุมภาพันธ์ – 3 มีนาคม 2545 ฝ่ายเกาหลีเหนือได้เสนอร่างความตกลงฯ อีกครั้ง และประเทศไทยตอบรับ และมีการลงนามความตกลงใน 1 มีนาคม 2545
ในโอกาสครบรอบ 30 ปีของการสถาปนาความสัมพันธ์ทางการทูตในปี 2548 ประเทศไทยและเกาหลีเหนือได้เห็นชอบให้มีการแลกเปลี่ยนกิจกรรมทางวัฒนธรรม โดยเกาหลีเหนือเสนอจะให้มีการแลกเปลี่ยนการแสดงของคณะนาฏศิลป์